### Styremøte i Sør-Trøndelag gjeterhundlag

Bårdshaug herregård, 25.8.2014

Tilstede: Nina Sand, Svein-Helge Herrmann, Elin Nissestad og Stig-Runar Størdal

**Sak 21/14 – Arbeidsplan 2015**

Styret diskuterte aktiviteter for 2014. Følgende ble nevnt:

* Instruktørkurs i januar
* Vinterkurs som i år
* Weekendkurs
* Viktig å ha prøver og uttak klart så tidlig som mulig. Sende ut skriv til aktuelle arrangører i høst, blant annet om potensielle arrangører til Norgescup.

**Vedtak:**

Styret jobber videre med dette utover høsten

**Sak 22/14 – Evaluering av weekendkurset**

Stort sett gode tilbakemeldinger. Det kom innspill på at søndagen ble noe kort og at gruppene kunne vært sammensatt annerledes.

**Vedtak:**

Styret tar tilbakemeldingene til etterretning. Vi presiserer at man normalt betaler for hele helga og at man på søndag må ta hensyn til at både sau, hunder og folk kan vært slitne.

**Sak 23/14 – Kurs utover høsten 2014**

Diskusjon rundt dette. Hektisk periode med sanking og prøver nå.

**Vedtak:**

* Nina vurderer videregåendekurs på senhøsten
* Svein-Helge i samarbeid med medlem i Gauldalsregionen vurderer unghundkurs i Midtre-Gauldal i samme periode.

**Sak 24/14 – Hjemmesida**

Det ble poengtert at det er viktig å oppdatere hjemmesida jevnlig.

**Vedtak:**

* Nina oppdaterer hjemmesida
* Nina legger ut på hjemmesida "annonse" om at de som ønsker kurs kan kontakte oss
* Elin tar ansvaret for gjeterstaven

**Sak 25/14 – NM-uttak**

Diskusjon omkring kollisjon med Rennebuprøven og Norgesserie.

**Vedtak:**

1. Rennebuprøven beholdes som uttaksprøve
2. I tillegg undersøkes muligheten for å arrangere en ekstra uttaksprøve i Klæbu
   1. Nina tar ansvar for å finne dag, sted, dommer og det praktiske for denne prøven og koordinere dette med aktuelle førere.
   2. Prøven meldes inn til NSG som en ordinær distriktsprøve.
   3. Sør-Trøndelag gjeterhundlag er formell arrangør.
3. Uttaket til NM blir da som følgende:
   1. Frøya, Agdenes, Klæbu og Rennebu er de fire første uttaksprøvene. De to beste av disse teller.
   2. Fylkeskampen og fylkesmesterskapet er også uttaksprøver. Begge teller i uttaket.
   3. Tidligere vedtak om poengberegning og poeng fra Norgesserien gjelder fortsatt.

Stig-Runar Størdal

Referent